ฮั่งเส็งปิดเช้าขยับขึ้นแค่ 5.57 จุด เหตุวิตกเฟดขึ้นดอกเบี้ย
ฮั่งเส็งปิดเช้าขยับขึ้นแค่ 5.57 จุด เหตุวิตกเฟดขึ้นดอกเบี้ย
4 ต.ค. 2559

ดัชนีฮั่งเส็งตลาดหุ้นฮ่องกงปิดเช้าปรับตัวเพิ่มขึ้นเพียงเล็กน้อย โดยดัชนีฮั่งเส็งเพิ่มขึ้น 5.57 จุด หรือ 0.02% ปิดภาคเช้าที่ 23,590.00 จุด เนื่องจากนักลงทุนเกิดความวิตกกังวลหลังมีกระแสคาดการณ์ว่า ธนาคารกลางสหรัฐ (เฟด) อาจจะปรับขึ้นอัตราดอกเบี้ยในปีนี้ หลังจากดัชนีภาคการผลิตของสหรัฐเริ่มกลับเข้าสู่ภาวะขยายตัว
ทั้งนี้ ผลสำรวจของสถาบันจัดการด้านอุปทานของสหรัฐ (ISM) ระบุว่า ดัชนีภาคการผลิตของ ISM พุ่งขึ้นแตะระดับ 51.5 ในเดือนก.ย. เพิ่มขึ้นจากระดับ 49.4 ในเดือนส.ค. และสูงกว่าตัวเลขคาดการณ์ของนักวิเคราะห์ที่ 50.3